กระทรวงสาธารณสุข เสนอ  5 ข้อ ให้ ศบค. พิจารณา
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า หลังจากสถานการณ์โควิด -19 วันนี้ผู้ป่วยและเสียชีวิตเพิ่มขึ้นมาก โดยเฉพาะในพื้นที่ กทม. ปริมณฑล เกิดปัญหาประชาชนต้องการเข้าตรวจเพิ่มขึ้น มีปัญหาเตียงไม่พอ ที่ประชุมศูนย์ปฏิบัติการภาวะฉุกเฉินด้านการแพทย์และกระทรวงสาธารณสุข(EOC) เช้าวันนี้ จึงมีมติเสนอให้ ศบค.พิจารณาดำเนินการ คือ 1.ใช้ชุดทดสอบแบบรวดเร็วหาองค์ประกอบไวรัส (Rapid Antigen) มาสนับสนุน การตรวจโรคโควิด -19 ในสถานพยาบาลที่ขึ้นทะเบียนไว้ จากเดิมที่ต้องตรวจด้วยวิธี  RT PCR เท่านั้นซึ่งต้องใช้เวลา ระหว่างนี้คุมไม่ดีอาจนำกลับไปแพร่ต่อในบ้าน ที่ทำงานและชุมชนได้ โดยหากตรวจ Rapid Antigen แล้วผลเป็นบวก หรือมีอาการเข้าข่ายสงสัยแพทย์จะส่งตรวจซ้ำด้วยวิธี RT PCR อีกครั้งและต้องเข้าระบบรักษาตามระดับอาการต่อไป ให้มากขึ้นเพื่อให้เข้าถึงมากขึ้น และจะสนบัสนุนโฮมยูสต่อไปในอนาคต 2. นำ Home isolation และ community isolation มาขึ้นแต่เฉพาะกับผู้ป่วยอาการน้อยสีเขียวเท่านั้น หากอาการสีเหลืองเป็นต้นไปต้องเข้า รพ. นอกจากนี้ได้ร่วมกับสำนักงานหลักประกันสุขภาพแห่งชาติ (สปสช.) ทำ isolation แบบรวมกันทั้งครอบครัวโดยไม่ต้องแยกแต่ละคนด้วย หลังพบการติดเชื้อกันเองในครอบครัวมากขึ้น นอกจากนี้ส่วนของผู้ป่วยแอดมิด 10 วันไปแล้ว อาการดีขึ้นก็จะให้กลับไป Home isolation ด้วย   เพื่อเปิดทางให้ผู้ป่วยอาการหนักได้เข้าถึงเตียง 3.ต้องกลับมายกระดับดูแลตัวเองแม้เข้ามาอยู่ในบ้าน หลังการติดเชื้อมาพบติดกันเองในบ้านในครอบครัว ในที่ทำงาน จากวางใจใกล้ชิด กินอาหารร่วมกัน จึงขอให้แยกกันก่อน พร้อมขอให้เน้นมาตรการ Work From Home มากขึ้น 4.เร่งการฉีดวัคซีนแก่กลุ่มเสี่ยงคือ ผู้สูงอายุ 60 ปีขึ้นไปและผู้ป่วย 7 โรคเรื้อรัง โดยกันวัคซีน 80% ให้กลุ่มเสี่ยง และเน้นฉีดในพื้นที่เสี่ยง โดยเฉพาะ กทม. ปริมณฑล สัปดาห์หน้าต้องมีมากกว่าล้านโดสขึ้นไป เพื่อยกระดับการฉีดครอบคลุมกลุ่มเสี่ยงให้ได้มากกว่า 50% ขึ้นไปเพื่อจำกัดวง เพื่อให้อัตราครอบคลุมเป้น 60% ในสิ้นเดือนนี้ ให้ใกล้เป้าหมายสร้างภูมิคุ้มกันให้ได้มากสุด จำกัดวงการระบาดให้ได้ 5.เสนอให้จำกัดการเดินทางเฉพาะพื้นที่เสี่ยงและพื้นที่กันชน เป็นเวลา 14 วัน ห้ามเดินทางข้ามจังหวัด พร้อมเสนอปิดสถานที่ไม่จำเป็นต่อการใช้ชีวิตประจำวัน เปิดได้เฉพาะที่จำเป็นต่อการดำรงชีวิต เช่น ตลาดและซูปเปอร์มาเก็ต เป็นต้น ซึ่งได้ เสนอ ศบค.ไปวันนี้แล้ว ส่วนจะมีมติดำเนินการหรือไม่อย่างไรต้องรอการพิจารณาของ ศบค.ต่อไป